b'\n_START_ARTICLE_\nOb\xc3\xb3z Narodowo-Radykalny\n_START_PARAGRAPH_\nOb\xc3\xb3z Narodowo-Radykalny (ONR) er en h\xc3\xb8yreekstrem polsk organisasjon. Den har etablert seg i Norge, og engasjerer seg blant annet mot asylmottak og muslimer._NEWLINE_Navnet kan oversettes med \xc2\xabDen nasjonale radikale leir\xc2\xbb. Dagens ONR oppfatter seg som etterkommere av det opprinnelige ONR, som ble stiftet i Polen i 1934._NEWLINE_Organisasjonen ble grunnlagt i 1993 og registrert som forening i 2003. I Polen er den ansl\xc3\xa5tt \xc3\xa5 ha minst 1000 medlemmer og st\xc3\xb8ttespillere som organiseres i regionale foreninger. ONR representerer ultranasjonalisme knyttet til bl.a. Adolf Hitlers ideologi. Den er religi\xc3\xb8st fundamentalistisk, terroristisk og antisemittisk. Derfor representerer den en trussel mot det polske rikets sikkerhet og mot den j\xc3\xb8diske minoritetsbefolkningen i Polen.'